

RĪGAS VALSTSPILSĒTAS PAŠVALDĪBAS

MEDĪBU KOORDINĀCIJAS KOMISIJA

Brīvības iela 49/53, Rīga, LV-1010, tālrunis 67037366

e-pasts: dmv@riga.lv

SĒDES PROTOKOLS

Rīgā

|  |  |
| --- | --- |
| \_\_\_.\_\_\_.\_\_\_\_\_\_\_\_\_. | Nr.\_\_\_\_\_\_\_\_\_\_\_\_ |

 **Sēde notiek: attālināti MS TEAMS**

**Sēde sākas:** plkst.11.00

**Sēdi vada:** J.Lange - Rīgas pilsētas izpilddirektors

**Sēdi protokolē:** R.Grinbergs – Rīgas valstspilsētas pašvaldības Mājokļu un vides departamenta (turpmāk – Departaments) Vides pārvaldes Dzīvās dabas resursu nodaļas vadītājs

**Sēdē piedalās:**

Rīgas valstspilsētas pašvaldības Medību koordinācijas komisijas pārstāvji:

J.Lange, A.Greidāns, J.Šolks

Viesi:

K.Šuikovskis – biedrības „Pierīgas mednieku klubs” pārstāvis

L.Zīriņa – Valsts meža dienesta Centra virsmežniecības inženiere

medību jautājumos

**Sēdē nepiedalās:** M.Upmanis, H.Barviks

**Darba kārtībā:**

|  |  |  |
| --- | --- | --- |
| Nr.p.k. | Darba jautājums | Iesniedzējs |
| **1.** | Biedrības “Pierīgas mednieku klubs” iesniegums  |
| **2.** | Dažādi |

**Darba kārtības apstiprināšana**

*J.Lange* stāda priekšā uz sēdi aicinātos viesus un iepazīstina sēdes dalībniekus ar Medību koordinācijas komisijas (turpmāk – Komisija) sēdes darba kārtību.

Sēdes dalībnieki apstiprina sēdes darba kārtību.

**1.**

**Biedrības “Pierīgas mednieku klubs” iesniegums**

*J.Lange* aicina K.Šuikovska kungu informēt par aktuālo situāciju ar mežacūku populāciju pilsētā.

*K.Šuikovskis* informē, ka 2024.gada jūlija, augusta un septembra mēnešos, pamatojoties uz iedzīvotāju sūdzībām par mežacūku klātbūtni un nodarītajiem postījumiem, tika veikta šo platību apsekošana Rīgas pilsētā. Apsekošanas rezultātā konstatēta mežacūku klātbūtne un to radītie postījumi Rīgas valstspilsētas pašvaldībai piederošajos īpašumos, kadastra apzīmējums, adrese vai vieta -

1. 01000990246, Grenču iela 20, (Mūkupurvs)

2. 01000990042, (Mūkupurvs)

3. 01000990021, Kazeņu iela 10, (Mūkupurvs)

4. 01000990017, Priedaines iela 49, (Mūkupurvs)

5. 01000800292, Baltegļu iela 41, (Spilve)

6. 01001040058, (Spilve)

7. 01000800150, (Spilve)

8. 01001042024, (Spilve)

9. 01001040035, Rātsupītes iela 16 M, (Spilve)

10. 01001040036, (Spilve)

11. 01000972104, (Spilve)

12. 01000970186, Daugavgrīvas šoseja 2B.

13. 01000770203, Daugavgrīvas iela 140.

14. 01000770199, Daugavgrīvas šoseja 2.

15. 01001040144, Kleistu iela 143.

16. 01000800371, (Kleistu iela)

17. 01000800930, (Kleistu iela)

18. 01001042028, (Kleistu iela)

19. 01001210828, (Rencēnu iela)

20. 01001211035, Lubānas iela 96.

21. 01001211537, (Rumbula)

22. 01001230130, (Jugla)

23. 01001201165, (Trīsciems)

24. 01001200759, Mangaļsalas iela 1.

*J.Lange* jautā vai valsts aģentūras “Civilās aviācijas aģentūra” vēstulē minētās starptautiskās lidostas “Rīga” gaisa satiksmes vadības zonā, kā arī lidlauka “Spilve” gaisa satiksmes zonā ietilpst kāds no K.Šuikovska minētajiem kadastriem?

*K.Šuikovskis* informē, ka ietilpst daži kadastra apzīmējumi, bet tas nerada nekādu apdraudējumu, jo darbību var organizēt ne tajos kadastros.

*J.Lange* piebilst, ka ir ļoti būtiski, lai tiktu ievēroti visi valsts aģentūras “Civilās aviācijas aģentūra” vēstulē minētie ierobežojumi.

*K.Šuikovskis* turpina savu ziņojumu, informējot, ka mežacūku skaits pilsētā ir palielinājies, pavasara sezonas sivēnu populācija ir pieaugusi, sivēnu svaram pieaugot līdz 25-35 kg īpatnim. Ņemot vērā šīgada izcilo ozolzīļu ražu, mežacūku populācijai nodrošinot labu barības bāzi, arī to bioloģiskais vairošanās potenciāls līdz ar labu barības bāzi būs vēl lielāks, tādējādi problēmas ar mežacūkām paliks tikai lielākas. Šajā gadījumā risinājums ir mežacūku medības, izmantojot medību ieročus ar klusinātājiem atbilstoši normatīvajiem aktiem, diennakts tumšajā laikā izmantojot paaugstinājumus – gan dabiskus (koku zari, akmeņu krāvumi, drupas), gan mākslīgus, nodrošinot šāviena raidīšanu no augšas uz leju. Jāizmanto ieroči ar pietiekamu uguns jaudu.

*A.Greidāns* informē, ka Jaunmārupē jau ir konstatēts Āfrikas cūku mēris, un lielākā mežacūku koncentrācija ir novērojama pie Beberbeķu dabas parka Mežāres, tieši pie Rīgas robežas. Ja Mārupes novadā intensīvi medīs mežacūkas, tad dzīvnieki virzīsies uz Rīgas pusi.

*J.Šolks* jautā Valsts meža dienesta pārstāvei L.Zīriņai kā darbojas mobilā lietotne “Mednis”, kur jāreģistrē visi nomedītie dzīvnieki.

*L.Zīriņa* mednieksvar nomedīt ārpus medību iecirkņa, komentāros minot, ka medīts uz mežacūku postījumiem. Obligāts noteikums, ka medniekam jābūt reģistrētam jebkurā medību iecirknī, jo savādāk nebūs piekļuve pie “Medņa” mežacūkām, un nerādīsies opcija norakstīt mežacūku, kā arī nevarēs nodot mežacūku asins analīzes PVD.

*J.Lange* piedāvā sadalīt izskatāmo jautājumu divās sadaļās. Pirmā, vai ir priekšnosacījumi, lai medītu mežacūkas? Vai ir konstatēti postījumi, vai ir riski sabiedrības drošībai?

Komisijas locekļi ir vienisprātis, ka ir konstatēti priekšnosacījumi medībām.

*J.Lange* Otrā sadaļa – atbilstoši likumdošanai organizēt mežacūku medības. Šis process ir Departamenta pārziņā, slēdzot līgumu ar medniekiem, lai veiktu praktisko darbu.

*J.Lange* Vai ir alternatīva mežacūku medībām?

*J.Šolks un A.Greidāns* kategoriski noliedz šādu iespēju, uzsverot, ka esošajā situācijā medības ir vienīgais risinājums.

*K.Šuikovskis* papildina, ka būtiskākais, lai medniekiem būtu pieredze un sapratne par medībām pilsētā, kas ir sensitīva vide.

*J.Lange* vēlreiz atkārto darbību secību, proti, Komisija konstatē priekšnosacījumus, lai varētu medīt pilsētas teritorijā, un tam par pamatu ir postījumi. Komisija pieņem lēmumu un nākamās darbības ir Departamenta kompetencē. Vai kārtība ir saprotama?

*R.Grinbergs* informē, ka Departaments saņem iesniegumu, atzīst atbilstoši savai kompetencei iesniegumā aprakstīto problēmu, un nosūta iesniegumu izskatīšanai Komisijai, un tā pieņem lēmumu, bet Departaments savukārt īsteno pasākumus, lai Komisijas lēmumu īstenotu dzīvē.

**Komisija nolemj:**

Veikt mežacūku medības ar šaujamieročiem, ņemot vērā visus drošības noteikumus.

Normatīvo aktu pamatojums – 2003. gada 5. augusta “Medību likums” 29.panta 4.p., 5.p.; 2014. gada 22.jūlija “Medību noteikumi” 43.3.p.; 2014. gada 26.maija “Noteikumi par medījamo dzīvnieku nodarīto zaudējumu noteikšanu un medību koordinācijas komisijām” 12.3.p. (epizootijas draudi), 16.4.2.p., 16.7.2.p.

Šo lēmumu var apstrīdēt pie Rīgas domes priekšsēdētāja viena mēneša laikā no lēmuma spēkā stāšanās dienas.

**2.**

**Dažādi**

*R.Grinbergs* informē par kārtību, kādā tiks nodrošināta informācijas aprite Komisijas locekļiem.

*J.Lange* informē, ka nākamā Komisijas sēde tiks sasaukta pēc nepieciešamības.

**Sēde slēgta:** plkst. 11.30.

|  |  |
| --- | --- |
| Komisijas priekšsēdētājs:  | (paraksts) J.Lange |
|  |  |
|  |  |
| Komisijas sekretārs |  (paraksts) R.Grinbergs |

**IZRAKSTS PAREIZS**